বিজেপি প্রার্থী রীতেশ তিওয়াড়ির অভিযোগ গণেশচন্দ্র এভেনিউতে ৪৭ নম্বর ওয়ার্ডের ৭৩ নম্বর বুথে স্থানীয় তৃণমূল কাউন্সিলর শান্তনু সেন এবং আর এক তৃণমূল নেতা আনওয়ার খান বুথ দখলের চেষ্টা চালাচ্ছিলেন। তিনি সেখানে পৌছে তৃণমূলের ওই দুই নেতাকে আটকাতে গেলে তাঁর উপর চড়াও হন তৃণমূলের বেশকিছু লোকজন। নিগ্রহ করা হয় তাঁকে। এর পরই দুই তরফের কর্মী ও নেতা হাতাহাতি-ধ্বস্তাধ্বস্তিতে জড়িয়ে পড়েন। পরিস্থিতি উত্তপ্ত হয়ে ওঠে। পরে পুলিশ ঘটনাস্থলে পৌছে পরিস্থিতি নিয়ন্ত্রণে আনে। নির্বাচন কমিশন বিষয়টি খতিয়ে দেখার আশ্বাস দিয়েছে।